El Reglament CE 1/2004 de la Comissió, de 23 de desembre de 2003, sobre l'aplicació dels articles 87 i 88 del Tractat CE als ajuts estatals per a les petites i mitjanes empreses dedicades a la producció, transformació i comercialització de productes agraris, assenyala que la política aplicable al desenvolupament rural hauria d'anar encaminada a restablir i potenciar la competitivitat de les zones rurals i per tant, contribuir al manteniment i a la creació de llocs de treball en aquestes zones.
El Reglament CE 1698/2005 del Consell, de 20 de setembre, sobre ajut al desenvolupament rural a través del Fons Europeu Agrícola de Desenvolupament Rural (FEADER), considera que cal tenir en compte els objectius generals en matèria de cohesió econòmica i social establerts al Tractat i contribuir a la seva consecució amb el foment de la transformació i la comercialització de productes agraris, la introducció de noves tecnologies i innovacions, l'oferta de noves possibilitats de comercialització de productes agraris posant èmfasi en la qualitat, la millora de la protecció al medi ambient i la seguretat laboral, i centrar-se, com a norma general, en les petites i mitjanes empreses que són les més aptes per aportar valor afegit als productes locals, ja que en un context de creixent competència és important vetllar perquè els sectors agroalimentari i forestals puguin aprofitar oportunitats dels mercats mitjançant enfocaments amplis i innovadors en la creació de productes, processos i tecnologies.
La Decisió del Consell 2006/144/CE, de 20 de febrer, sobre directrius estratègiques comunitàries de desenvolupament rural (DOUE L núm. 55, de 25.2.2006), considera necessari actuar per assolir les prioritats de la comunitat, especialment en relació amb els objectius de desenvolupament sostenible, l'estratègia reformada de creixement i de creació d'ocupació.
Així mateix, la Llei 18/2002, de 5 de juliol, de cooperatives, estableix als articles 139, 140, 143, 145 i a la disposició addicional 1, la importància del moviment cooperatiu per al sector agrari i per al desenvolupament rural, i la necessitat d'adoptar mesures de foment i suport a les cooperatives per tal que puguin complir els seus objectius.
També el Parlament de Catalunya va aprovar la Resolució 35/VI sobre les mesures per impulsar la cooperació i la formació al món agrari, que conté l'elaboració i l'execució d'un pla de suport i millora del sector cooperatiu, amb la finalitat de reforçar la competitivitat de les explotacions agràries catalanes.
La Federació de Cooperatives Agràries de Catalunya és una entitat sense ànim de lucre, subjecta als principis i les disposicions de la Llei 18/2002, de 5 de juliol, dotada de plena personalitat jurídica i que té com a finalitats la representació dels interessos generals dels socis, el manteniment i la divulgació dels principis del moviment cooperatiu i de serveis, assistència i actuacions d'interès general per al cooperativisme agrari català.
Considerades les característiques de la Federació, es creu convenient destinar una de les línies d'ajut a fomentar les actuacions que desenvolupi aquesta entitat com a eix vertebrador del teixit agrari cooperatiu.
En aquest marc normatiu, el foment de la modernització i la concentració de les cooperatives i de l'oferta cooperativa a Catalunya ha de contribuir a la millora de l'orientació econòmica i social de les cooperatives i les entitats associatives agràries, amb l'adopció de mesures per incrementar la dimensió econòmica i social de les cooperatives, restablir i potenciar la competitivitat de les cooperatives i les zones rurals i facilitar el desenvolupament d'activitats econòmiques i socials, amb la millora de la qualitat, les condicions mediambientals i la capacitat de creació d'ocupació en l'àmbit rural, com un element important per reforçar la posició del sector cooperatiu en la indústria agroalimentària i el comerç en el mercat interior i exterior.
En conseqüència, valorada la conveniència de fomentar la modernització, la intercooperació i la concentració de les cooperatives agràries de Catalunya mitjançant l'aplicació de noves estratègies empresarials i comercials, així com les directrius comunitàries sobre ajuts estatals al sector agrari, i en ús de les competències que m'han estat conferides,
Aprovar les bases reguladores dels ajuts plurianuals per al foment de la modernització, la intercooperació i la concentració de les cooperatives i altres entitats associatives agràries, per mitjà de la concentració empresarial, amb la finalitat que puguin adaptar-se als canvis del mercat, a les normes comercials i a la demanda dels consumidors, mantenir o crear nous llocs de treball i aprofitar noves sortides comercials.
Les esmentades bases reguladores es publiquen a l'annex d'aquesta Ordre.
2.1 Convocar els ajuts destinats al foment de la concentració de les cooperatives i altres entitats associatives agràries de Catalunya per als anys 2006, 2007 i 2008, d'acord amb les bases reguladores que s'aproven a l'article 1 d'aquesta Ordre.
2.2 El termini de presentació de sol·licituds s'estableix des de l'endemà de la publicació d'aquesta Ordre al DOGC fins al dia 4 de setembre de 2006, inclòs.
2.3 Els ajuts que estableix aquesta Ordre aniran a càrrec de les anualitats 2006, 2007 i 2008 de la partida pressupostària pluriennal AG02 D/770170100/6140 dels pressupostos del Departament d'Agricultura, Ramaderia i Pesca dotada amb uns imports màxims de 3.009.180,57 euros, 7.725.000 euros i 7.725.000 euros, respectivament, per a cada una de les esmentades anualitats.
Es deroga l'Ordre ARP/299/2005, de 28 de juny, per la qual s'aproven les bases reguladores dels ajuts per al foment de la modernització i la concentració de les cooperatives i altres entitats associatives agràries, i es convoquen els corresponents a l'any 2005 (DOGC núm. 4419, de 5.7.2005).
Barcelona, 18 de juliol de 2006
El règim jurídic aplicable als ajuts que regulen aquestes bases l'integren el Reglament CE 1/2004 de la Comissió, de 23 de desembre de 2003, sobre l'aplicació dels articles 87 i 88 del Tractat CE als ajuts estatals per a les petites i mitjanes empreses dedicades a la producció, transformació i comercialització de productes agraris (DOUE núm. 1, de 3.1.2004); el Reglament CE 1698/2005 del Consell, de 20 de setembre, sobre ajut al desenvolupament rural a través del Fons Europeu Agrícola de Desenvolupament Rural (FEADER) (DOUE núm. 277, de 21.10.2005); la Llei 18/2002, de 5 de juliol, de cooperatives (DOGC núm. 3679, de 17.7.2002); la Llei 38/2003 de 17 de novembre, general de subvencions (BOE núm. 276, de 18.11.2003); el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002); l'Ordre d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.1997); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989); la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992); així com el que disposin les corresponents lleis de pressupostos de la Generalitat de Catalunya..2 Objecte dels ajuts i activitats subvencionables
Constitueix l'objecte dels ajuts que estableix aquesta Ordre el foment de la intercooperació i la concentració de les cooperatives agràries i les entitats associatives agràries, que contribueixi a incrementar la dimensió econòmica i social de les cooperatives, restablir i potenciar la competitivitat de les cooperatives i de les zones rurals i facilitar el desenvolupament d'activitats econòmiques i socials amb l'adopció de mesures de modernització de gestió empresarial i de comercialització.
D'acord amb aquests objectius, s'estableixen les línies d'ajut següents:
2.1 Processos d'integració cooperativa.
2.1.1 S'estableix una línia d'ajuts per fomentar la concentració i la modernització de l'oferta cooperativa dirigida a consolidar processos d'integració de cooperatives agràries per fusió per constitució, fusió per absorció o creació de nous grups cooperatius.
2.1.2 Aquests ajuts estan destinats a sufragar els costos inicials que resultin de la creació de la nova entitat, i són subvencionables les actuacions següents:
2.1.3 També podran tenir dret a aquests ajuts les entitats ja existents que mitjançant processos d'intercooperació hagin ampliat significativament les seves activitats, entenent com a tal la diversificació productiva.
En el cas d'ampliació de les activitats com a conseqüència de l'adhesió de nous socis, la seva expansió quantitativa haurà de ser almenys d'un 30% de les activitats de l'agrupació.
2.1.4 Queden excloses d'aquests ajuts les noves entitats, que resultin de la fusió per constitució, la fusió per absorció o tota creació de grups cooperatius a partir d'entitats ja existents, quan les entitats o les cooperatives que componen la nova entitat s'han beneficiat anteriorment d'ajuts inicials o de llançament d'activitats per cobrir les mateixes despeses elegibles durant els últims quatre anys.
Si alguna de les entitats participants a la nova entitat es va beneficiar d'aquest tipus d'ajuts anteriorment, només podrà concedir-se l'ajut a la nova entitat jurídica si l'ampliació del seu volum d'activitat implica un augment superior al 30% del volum de l'activitat de l'agrupació.
Si una entitat que participa en la concentració s'ha beneficiat d'un ajut anteriorment i realitza una ampliació del seu volum d'activitat, aquest augment superior al 30% haurà de provenir exclusivament de nova activitat.
2.1.5 Queden excloses d'aquests ajuts les entitats que tinguin per objecte la gestió d'una o més explotacions agrícoles.
2.2 Millora de la qualitat de la producció i dels serveis agroalimentaris.
2.2.1 S'estableix una línia d'ajuts per fomentar les actuacions que permetin la millora i l'adequació de la qualitat dels productes, dels serveis agroalimentaris i dels seus processos d'adaptació a les necessitats dels consumidors i que possibilitin l'augment del valor de la producció agrària.
2.2.2 Aquests ajuts estan destinats a sufragar les actuacions realitzades per a la millora de la qualitat, la reorientació de la producció o la conservació de l'entorn natural i, en concret, les següents:
a) Adequació i adquisició d'equips i programes informàtics.
b) Aplicacions telemàtiques per millorar la gestió.
2.2.2.2 Assistència tècnica externa subvencionable:
c) Despeses lligades a la introducció dels programes de garantia de qualitat, com ara ISO 9000 o ISO 14000 o sistemes d'anàlisi de risc i punts crítics de control HACCP.
e) Despeses d'assessorament i similars en relació amb serveis mediambientals i actuacions de protecció del medi ambient.
f) Assessorament i serveis d'assistència tècnica especialitzada.
2.3 Millora i adequació de l'estructura, els processos i els circuits comercials i de distribució agroalimentaris.
2.3.1 S'estableix una línia d'ajut per fomentar la modernització, la innovació, la millora i l'adequació de l'estructura, els processos i els circuits comercials i de distribució agroalimentaris.
2.3.2 Seran subvencionables les actuacions següents:
a) Construcció i adquisició de béns immobles, a excepció de la compra de terrenys.
b) Adquisició de maquinària i d'equipaments nous, inclosos els programes informàtics.
c) Costos generals, com ara remuneració d'arquitectes, enginyers i consultors, estudis de viabilitat, adquisició de patents, llicències i noms comercials.
El cost màxim subvencionable per aquests conceptes no podrà superar el 12% dels costos dels conceptes a) i b).
a) Despeses d'assessorament per a l'obertura d'establiments i delegacions comercials.
b) Realització d'activitats promocionals i d'informació dels productes, sempre que no continguin un missatge discriminatori de productes substitutius.
c) Despeses d'organització d'exposicions i assistència a fires i certàmens estatals i internacionals.
d) Assistència tècnica per a la millora de la imatge i la presentació dels productes.
e) Edició de material d'informació i divulgació.
2.4 Adequació dels recursos humans.
2.4.1 S'estableix una línia d'ajuts per a l'adequació dels recursos humans, per a la millora de la gestió tecnicoeconòmica i per a la creació de nous llocs de treball o la promoció professional del personal.
2.4.2 Les actuacions objecte d'ajut són:
2.4.2.1 Assistència tècnica externa:
a) Realització d'estudis i diagnosis dels llocs de treball adequats a la nova situació.
2.4.2.2 Despeses de contractació:
En el supòsit d'amortització d'un lloc de treball abans de l'acabament del període de quatre anys, el beneficiari reintegrarà l'import de l'ajut percebut.
La concessió d'aquests ajuts a la contractació de personal per a la creació d'ocupació es limitarà a les empreses que puguin considerar-se petites i mitjanes empreses (en endavant pimes) d'acord amb el marc normatiu comunitari per a ajuts a les pimes.
2.5 Ajuts a la Federació de Cooperatives Agràries de Catalunya.
2.5.1 S'estableix una línia d'ajut per al foment de les actuacions que desenvolupi directament la Federació de Cooperatives Agràries de Catalunya en concepte de prestació d'assistència tècnica i serveis per a la gestió econòmica, l'assessorament i el suport tècnic, l'organització i la gestió empresarial de les entitats associatives agràries o dels seus socis, en el marc del conveni de col·laboració signat amb el Departament d'Agricultura, Ramaderia i Pesca.
2.5.2 Les actuacions objecte de l'ajut són les següents:
b) Despeses en formació per a socis directius i gerents de cooperatives i entitats associatives agràries.
2.6.1 Les cooperatives agràries constituïdes legalment i les entitats associatives agràries formades o participades majoritàriament per cooperatives agràries beneficiàries de subvencions per al foment de la modernització, la intercooperació i la concentració de cooperatives agràries de Catalunya, podran sol·licitar un préstec a l'Institut Català de Crèdit Agrari en el termini d'un mes comptat des de la notificació de la concessió de l'ajut.
En aquest supòsit el Departament d'Agricultura, Ramaderia i Pesca assumirà els costos dels interessos d'aquest préstec si les actuacions subvencionables són a càrrec de l'anualitat 2007, i durant dos anys si les actuacions subvencionables són a càrrec de l'anualitat 2008, ambdues de la partida pressupostària pluriennal dels pressupostos del Departament d'Agricultura, Ramaderia i Pesca.
En ambdós supòsits, el Departament d'Agricultura, Ramaderia i Pesca també subvencionarà les despeses de l'aval que pugui sol·licitar l'Institut Català del Crèdit Agrari.
2.6.2 Els beneficiaris que s'acullin als préstecs establerts a l'apartat anterior cediran a l'Institut Català del Crèdit Agrari l'import de les subvencions equivalent al capital principal del préstec concedit..3 Beneficiaris
3.1 Poden ser beneficiàries dels ajuts que s'estableixen als apartats 2.1.1, 2.2.1, 2.3.1 i 2.4.1 d'aquest annex les cooperatives agràries constituïdes legalment i les entitats associatives agràries que sota qualsevol fórmula jurídica reconeguda en dret estiguin formades o participades majoritàriament per cooperatives agràries, així com els nous grups cooperatius que resultin d'acords o concerts de col·laboració, i que compleixin els requisits següents:
Tenir la seva seu social a Catalunya.
Disposar d'un pla de formació de socis, òrgans rectors i directius i comprometre's a desenvolupar-lo.
Disposar d'un projecte de desenvolupament o un pla d'empresa que demostri la viabilitat econòmica de les actuacions proposades, d'acord amb l'avaluació de les perspectives i la sortida normal al mercat dels productes, així com el compliment de les normes mínimes en matèria de medi ambient, higiene, sanitat i benestar animal.
Que l'assemblea de la cooperativa o de l'entitat decideixi col·lectivament emprendre les actuacions previstes i mantenir-les per un període no inferior a cinc anys, comptat des de l'exercici pressupostari següent al de la data de concessió de l'ajut.
Disposar d'un informe sobre l'anàlisi econòmica i financera de la cooperativa.
Per als ajuts establerts a l'apartat 2.1.1 els beneficiaris també hauran d'incloure en els seus estatuts les obligacions dels socis que s'especifiquen a continuació:
Romandre i participar en l'entitat un període mínim de cinc anys, així com notificar per escrit la intenció de causar baixa amb nou mesos d'antelació com a mínim.
Complir amb les regles comunes de producció i comercialització determinades per l'entitat, en particular en matèria de qualitat dels productes i de compliment de les normes mínimes en matèria de medi ambient, higiene, sanitat i benestar animal.
3.2 La Federació de Cooperatives Agràries de Catalunya, beneficiària dels ajuts que estableix l'apartat 2.5.1 d'aquest annex, haurà de complir els requisits següents:
Col·laborar amb el Departament d'Agricultura, Ramaderia i Pesca en la prestació d'assessorament en la gestió tecnicoeconòmica de les entitats associatives agràries de Catalunya i en l'elaboració d'anàlisis i estudis de consultoria i assistència tècnica en el marc del foment de la millora de la competitivitat de les entitats agràries.
Presentar anualment, amb l'aprovació prèvia del Departament d'Agricultura, Ramaderia i Pesca, un programa de formació per a òrgans rectors i directius de les cooperatives adequat a les característiques empresarials i les necessitats sectorials de les entitats associatives catalanes i posar-ho a l'abast de les cooperatives i les entitats associatives agràries.
El compliment d'aquests requisits i les condicions que es determinen a la concessió de la subvenció quedaran reflectits al conveni de col·laboració signat entre la Federació de Cooperatives Agràries de Catalunya i el Departament d'Agricultura, Ramaderia i Pesca..4 Tipus i quantia dels ajuts
4.1 La quantia dels ajuts que s'estableixen a l'apartat 2.1.1 tindrà caràcter decreixent de com a màxim el 80% dels costos corresponents al primer any, que es reduirà 20 punts percentuals cada any, resultant un ajut màxim del 80%, 60% i 40%, durant els tres primers anys d'aplicació de l'actuació d'integració i no podran concedir-se ajuts respecte de despeses realitzades posteriorment al tercer any, ni subvencionar cap despesa transcorreguts cinc anys de la data efectiva de la integració cooperativa.
En cas d'ampliació d'activitats o de socis, l'ajut es limitarà a les despeses subvencionables derivades de les tasques addicionals assumides per l'entitat.
4.2 La quantia dels ajuts de les inversions que s'estableixen als apartats 2.2.2.1 i 2.3.2.1 és com a màxim del 40% de la inversió aprovada.
En el cas dels ajuts a l'assistència tècnica establerta a l'apartat 2.2.2.2, la quantia màxima de l'ajut serà del 40% de la despesa aprovada, amb la limitació de 100.000 euros per beneficiari distribuïts en un període de tres anys.
Això no obstant, tractant-se d'ajuts concedits a empreses que responguin a la definició de petites i mitjanes empreses, serà d'aplicació la xifra més favorable a escollir entre el límit general dels 100.000 euros, sense que puguin superar el 80% de la despesa realitzada, o el 40% de les despeses aprovades, sense superar la xifra de 500.000 euros.
En el cas dels ajuts d'assistència tècnica establerts als apartats 2.3.2.2 i 2.4.2.1, es tindrà en compte el límit conjunt per establir la quantia de l'ajut, que serà com a màxim del 40% de la despesa aprovada, amb la limitació de 100.000 euros per beneficiari en un període de tres anys.
Això no obstant, tractant-se d'ajuts concedits a empreses que responen a la definició de petites i mitjanes empreses serà d'aplicació la xifra més favorable a escollir entre el límit general dels 100.000 euros, sense que puguin superar el 80% de la despesa realitzada, o el 50% de les despeses aprovades, sense superar la xifra de 500.000 euros.
4.3 L'ajut establert a l'apartat 2.4.2.2 tindrà caràcter temporal per una durada no superior a tres anys i decreixent del 80%, 60% i 40% per cada any, del cost empresarial corresponent sense superar la xifra de 40.000 euros a l'any per lloc de treball.
4.4 L'ajut que estableix l'apartat 2.5.1 tindrà caràcter de subvenció directament aplicable a les despeses i les actuacions objecte de l'ajut fins al 100% de la despesa aprovada anualment, sense que la seva quantia total pugui excedir d'un màxim de 100.000 euros per beneficiari gestionat i per un mateix període de tres anys o eventualment limitar la quantia total al 50% dels costos subvencionables per a les pimes.
En cap cas la percepció de l'ajut podrà comportar una sobrecompensació a favor de la Federació de Cooperatives Agràries de Catalunya ni de les entitats associatives agràries individuals..5 Quantia i aplicació pressupostària
La quantia màxima destinada a aquests ajuts i l'aplicació pressupostària a la que ha d'imputar-se és la que es determina en la convocatòria.
La determinació de la quantia dels ajuts es realitzarà en funció del nombre de sol·licituds i de les disponibilitats pressupostàries..6 Sol·licituds i documentació
6.1 Les sol·licituds es formalitzaran en l'imprès normalitzat T-1, es dirigiran al/a la director/a general de Desenvolupament Rural i es presentaran a qualsevol dels registres del Departament d'Agricultura, Ramaderia i Pesca, preferentment, sens perjudici de fer ús de la resta de mitjans establerts a la Llei 30/1992, de 26 de novembre, en el termini màxim que determina la convocatòria.
6.2 A la sol·licitud s'adjuntarà la documentació següent:
a) Fotocòpia del NIF de l'entitat sol·licitant i DNI del representant legal.
b) Acreditació de la personalitat jurídica i fotocòpia dels estatuts socials de l'entitat sol·licitant.
També hi ha de constar la designació de la persona o persones que firmaran les sol·licituds i els compromisos que adoptaran en nom de l'entitat sol·licitant.
d) Balanç i compte de resultats o les auditories dels tres últims exercicis degudament segellats pel registre corresponent.
e) Imprès de sol·licitud de transferència bancària per a pagaments de la Tresoreria de la Generalitat a creditors particulars (EF13), on es faci constar el compte corrent bancari del sol·licitant en el qual s'abonarà l'ajut.
f) Declaració responsable de l'entitat sobre els ajuts rebuts i sol·licitats durant els tres darrers anys.
g) Informe que constati la viabilitat econòmica de l'empresa sol·licitant i la viabilitat del projecte presentat, realitzat per l'Àrea d'Associacionisme Agrari de la Direcció General de Desenvolupament Rural i d'acord amb l'estudi realitzat per la Federació de Cooperatives Agràries de Catalunya o per d'altres empreses de reconeguda experiència en aquest àmbit.
h) Pla d'empresa o projecte d'actuació que demostri la viabilitat econòmica de les activitats proposades, el respecte a les normes mínimes en matèria de medi ambient i, si escau, higiene, salut i benestar dels animals i l'existència de sortida al mercat per als productes afectats per l'actuació.
i) Certificació del pla de formació que realitzarà l'entitat beneficiària.
j) Declaració responsable de no estar sotmès a les prohibicions que estableix l'article 13 de la Llei 38/2003, 17 de novembre.
Pel que fa a les obligacions tributàries i socials, autorització a favor del Departament d'Agricultura, Ramaderia i Pesca per sol·licitar la verificació d'aquesta declaració a l'Agència Estatal d'Administració Tributària i a la Tresoreria General de la Seguretat Social.
En cas de no autoritzar el Departament perquè sol·liciti aquesta verificació, caldrà aportar un certificat de l'Agència Estatal d'Administració Tributària i de la Tresoreria General de la Seguretat Social conforme s'està al corrent de les obligacions tributàries i socials.
k) Quan l'import de les inversions i/o actuacions subvencionables sigui superior a 30.000 euros en el cas de cost per execució d'obra, o de 12.000 euros en el cas de subministrament de béns d'equip o prestació de serveis per empreses de consultoria o assistència tècnica, el sol·licitant haurà d'aportar com a mínim tres ofertes de tres proveïdors, prèviament a la contractació del compromís per a la prestació del servei o el lliurament del bé, llevat que per les característiques especials de les despeses subvencionables no hi hagi en el mercat un nombre suficient d'entitats que el subministrin o el prestin.
L'elecció entre les ofertes presentades es realitzarà d'acord amb els criteris d'eficiència i economia i es justificarà expressament en una memòria quan l'elecció no recaigui en la proposta econòmica més avantatjosa.
l) Si escau, justificant que acrediti que es compleix la quota de reserva per a la integració social del personal treballador minusvàlid que estableix la legislació vigent.
a) Contracte de treball formalitzat dins l'any de la sol·licitud per als ajuts que s'estableixen a l'apartat 2.4.2.2 d'aquest annex.
b) Documents de cotització a la Seguretat Social (TC-2) i declaració de l'impost de societats de l'últim exercici per a l'acreditació de les entitats com a petites i mitjanes empreses, quan escaigui.
6.2.3 Els sol·licitants han de facilitar tota la documentació complementària que els requereixi el Departament d'Agricultura, Ramaderia i Pesca..7 Tramitació i resolució
7.1 El procediment de concessió de la subvenció es farà en règim de concurrència competitiva.
7.2 El/la director/a general de Desenvolupament Rural resoldrà les sol·licituds presentades, en funció de la proposta prèvia de la Comissió de valoració que és l'òrgan col·legiat del Departament d'Agricultura, Ramaderia i Pesca, format pel/per la subdirector/a general d'Ajuts per al Desenvolupament Rural, el/la responsable de Planificació Rural, el/la cap de Servei d'Ajuts a les Estructures Agràries i Agroalimentàries i el/la cap de Servei de Dinamització de l'Economia Rural.
A través del/de la responsable de l'Associacionisme Agrari, es faran arribar a l'òrgan concedent les diferents propostes realitzades per l'òrgan col·legiat.
7.3 El termini màxim per emetre la resolució i notificar-la per escrit al sol·licitant serà de dos mesos comptat a partir de la data en què finalitza el termini de presentació de sol·licituds establert a l'article 2.2.
En cas de manca de resolució expressa la sol·licitud es considera desestimada.
7.4 A la resolució hi figurarà, com a mínim, l'import màxim de l'ajut i les condicions que haurà de complir el beneficiari.
7.5 Contra la resolució del/de la director general de Desenvolupament Rural, que no exhaureix la via administrativa, es podrà interposar recurs d'alçada davant el/la conseller/a d'Agricultura, Ramaderia i Pesca en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
7.6 La resolució de concessió es pot modificar en cas d'alteració de les condicions que varen determinar l'atorgament..8 Criteris de prioritat i d'atribució
8.1 Les subvencions s'atorgaran d'acord amb els imports que preveu l'apartat 4 d'aquest annex.
Els expedients subvencionables es puntuaran en funció dels criteris de prioritat i barem següent:
a) La concentració cooperativa amb vinculació patrimonial i la creació de noves empreses per a la millora de la gestió, la qualitat dels productes, l'adequació de l'estructura, els processos i els circuits comercials de distribució agroalimentària: fins a 12 punts.
b) La creació de grups cooperatius per a la millora de la gestió, de la qualitat i la promoció i comercialització dels productes: fins a 8 punts.
c) La integració cooperativa per mitjà de convenis d'intercooperació per restablir o reforçar la competitivitat de les empreses amb el desenvolupament o l'ampliació de plans d'empresa amb l'objecte de millorar la gestió empresarial, introduir innovacions tecnològiques i de millora de la qualitat que possibiliti un augment de valor de la producció comercialitzada: fins a 6 punts.
d) La qualitat tècnica del projecte d'actuació a subvencionar o pla d'empresa a desenvolupar: fins a 5 punts.
e) La creació neta de llocs de treball, en general: fins a 3 punts.
La creació neta de llocs de treball per a dones i aturats: fins a 5 punts.
f) La promoció professional i manteniment dels llocs de treball, en general: fins a 2 punts.
La promoció professional i manteniment dels llocs de treball de joves titulats menors de 30 anys: fins a 3 punts.
g) L'interès socioeconòmic en l'àmbit sectorial i supracomarcal en el qual es dugui a terme la millora de la competitivitat: fins a 2 punts.
h) L'interès socioeconòmic en l'àmbit local i comarcal en el qual es dugui a terme l'actuació de millora de competitivitat: fins a 1,5 punts.
i) L'interès del pla de formació per a socis i directius: fins a 1,5 punts.
8.2 En cas que l'import total dels ajuts sol·licitats superi l'import màxim que estableix la convocatòria es reduiran els imports en funció dels criteris de prioritat que estableix l'apartat anterior, i la Comissió de valoració determinarà quina serà la puntuació mínima que han d'assolir els projectes per poder ser aprovats, així com el percentatge d'ajut a percebre, si escau..9 Incompatibilitats
Els ajuts concedits per aquesta Ordre són incompatibles amb qualsevol altre ajut públic concedit per la mateixa finalitat..10 Obligacions dels beneficiaris
a) Realitzar l'activitat per a la qual s'atorga la subvenció, així com assumir els compromisos que s'hi inclouen i acreditar-ho documentalment davant el Departament d'Agricultura, Ramaderia i Pesca.
b) Facilitar tota la informació que se'ls requereixi i sotmetre's a les actuacions de comprovació que corresponen al Departament d'Agricultura, Ramaderia i Pesca i a les de control de l'activitat econòmica i financera que corresponguin a la Intervenció General de la Generalitat i a la Sindicatura de Comptes o a d'altres òrgans competents, d'acord amb el que estableix el Decret legislatiu 3/2002, de 24 de desembre..11 Requisits de les activitats, justificació i pagament
11.1 Les actuacions objecte de subvenció s'han de justificar en la seva totalitat en el termini que fixi la resolució de concessió, i únicament es consideraran elegibles les actuacions i despeses iniciades durant l'any 2006.
11.2 El beneficiari de la subvenció està obligat a justificar l'import total de l'actuació per a la qual se sol·licita l'ajut mitjançant la presentació de documents originals, dels quals s'adjuntarà també una fotocòpia.
11.3 El pagament de la subvenció es realitzarà amb la certificació prèvia dels òrgans competents del Departament d'Agricultura, Ramaderia i Pesca, on consti que l'activitat s'ha dut a terme i ha estat degudament justificada.
11.4 En cas de no justificar-se l'activitat i la despesa en el termini establert, es procedirà a deixar sense efecte la resolució de concessió..12 Invalidació de la resolució de concessió i reintegrament de les quantitats percebudes indegudament
12.1 Són causes de nul·litat de la resolució de concessió les que estableix l'article 36 de la Llei 38/2003, de 17 de novembre, general de subvencions.
12.2 També procedirà el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data que s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions.
12.3 El procediment de reintegrament de subvencions es regirà per les disposicions generals sobre procediments administratius que estableix el títol VI de la Llei 30/1992, de 26 de novembre, sens perjudici de les especialitats que s'estableixen a la Llei 38/2003, de 17 de novembre..13 Inspecció i control
El Departament d'Agricultura, Ramaderia i Pesca té la facultat d'inspeccionar i controlar la destinació dels ajuts a què fa referència aquesta Ordre, així com el compliment de les condicions generals i particulars de la subvenció i, en general, de les finalitats per les quals fou concedida..14 Infraccions i sancions
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la resta de disposicions normatives que puguin ser d'aplicació.